cyanic-selkie/wikianc huggingface dataset:
Ձորագյուղ փողոց
Պատմություն
1988 թվականին Երևան ժամանած հանրահայտ կինոռեժիսոր Սերգեյ Փարաջանովը ընտրում է փողոցի այս վայրը՝ տուն կառուցելու և թանգարան հիմնելու նպատակով։ 1988 թվականի Սպիտակի երկրաշարժի և սոցիալ-տնտեսական խնդիրների պատճառով թանգարանի բացումը հետաձգվել է մինչև 1991 թվականի հունիս, և այն տեղի է ունեցել արդեն Փարաջանովի մահվանից հետո ։
Արտաքին հղումներ
Կատեգորիա:Երևանի փողոցներ Կատեգորիա:Կենտրոն վարչական շրջան
(326) Թամարա
(326) Թամարա (Tamara), աստերոիդ աստերոիդների հիմնական գոտում։ Հայտնաբերվել է 1892 թվականի մարտի 19-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,317301 ա. մ., առավելագույնը մոտենում է 1,875 ա. մ. հեռավորության վրա և հեռանում 2,7596 ա. մ., իսկ Երկրի ուղեծրին Թամարա աստերոիդը նվազագույնը մոտենում է 0,9438 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1288,46 երկրային օրվա ընթացքում, իր ուղեծրով շարժվելով միջինում 0,279403 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,73° անկյուն։
Թամարա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ ։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:Ֆոկեայի ընտանիքի աստերոիդներ Կատեգորիա:1892 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բլագովեշչենսկ
Հայերը Բլագովեշչենսկում
1944-1947 թվականներին Հովհաննես Ակունյանը դասավանդել է Բլագովեշչենսկի Կալինինի անվան մանկավարժական ինստիտուտում և ղեկավարել ընդհանուր քիմիայի ամբիոնը ։
Ծանոթագրություններ
Կատեգորիա:Ռուսաստանի քաղաքներ Կատեգորիա:1856 թվականին հիմնադրված բնակավայրեր
Յոթ զինվորիկներ
«Յոթ զինվորիկներ» («Семеро солдатиков»), խորհրդային մանկական գեղարվեստական ֆիլմ, որը նկարահանել է ռեժիսոր Էդուարդ Բոչարովը 1982 թվականին Մ. Գորկու անվան կինոստուդիայում ։
Ֆիլմի պրեմիերան տեղի է ունեցել 1983 թվականի սեպտեմբերի 5-ին։
Սյուժե
Յոթնամյա Օլեժկայի հետ, որին բոլորը կոչում էին Օլյա, ոչ ոք չէր ուզում ընկերություն անել։ Ձանձրույթից նա նամակ է գրում թերթին՝ խնդրելով իրեն ուղարկել անագե զինվորիկներին։ Եվ շուտով բոլորի համար անսպասելիորեն Պետուշկի գյուղում հայտնվում են յոթ զինվոր։ Բայց զինվորները խաղալիք չեն, որոնց մասին երազում էր տղան, այլ իրական։ Նրանք տղային օգնում են հասկանալ, թե արդյոք նա մեղավոր է, որ տղաները նրա հետ չեն ընկերություն անում, ինչպես նաև փորձել ինքն իրեն և հասկանալ, որ իր մեջ կա քաջություն, հնարամտություն և ազնվություն։
Արտաքին հղումներ
Կատեգորիա:1982 ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Բնօրինակում անաղբյուր հոդվածներ
Հունվարի 31
Հունվարի 31, տարվա 31-րդ օրն է։
(327) Կոլոմբիա
(327) Կոլոմբիա (Columbia), աստերոիդ աստերոիդների հիմնական գոտում։ Հայտնաբերվել է 1892 թվականի մարտի 22-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,775977 ա. մ., առավելագույնը մոտենում է 2,5997 ա. մ. հեռավորության վրա և հեռանում 2,9522 ա. մ. ։ Արեգակի շուրջ մեկ ամբողջական պտույտ է կատարում 1689,36 երկրային օրվա ընթացքում, իր ուղեծրով շարժվելով միջինում 0,213098 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,15° անկյուն։
Արտաքին հղումներ
Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վիլլի Հերման
Վիլլի Հերման, շվեյցարացի ռեժիսոր և սցենարիստ ։ 1969 թվականին նա ստացել է Լոնդոնի կինոտեխնոլոգիական դպրոցի աստիճան։ Աշխատել է Շվեցարական հեռուստաընկերությունում։ 1961 թվականին ստեղծել է Imagofilm Lugano ընկերությունը ։  Իր 1981 թվականին «Անտունը» ֆիլմը մասնակցել է Մոսկվայի 13-րդ միջազգային կինոփառատոնին ։ Նրա 1989 թվականի «Բանկոմատ» ֆիլմը մասնակցել է Բեռլինի 39-րդ միջազգային կինոփառատոնին ։ Ակտիվ ներգրաված է Միջազգային քաղաքացիական ծառայության աշխատանքներում ։
Արտաքին հղումներ
Կատեգորիա:Շվեյցարացի ռեժիսորներ Կատեգորիա:Ապրող անձինք Կատեգորիա:Շվեյցարացի լուսանկարիչներ Կատեգորիա:Շվեյցարացի կինոռեժիսորներ Կատեգորիա:Շվեյցարացի սցենարիստներ
Վիգոնովո
Վիգոնովո (Vigonovo), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 8766 մարդ։ Խտությունը կազմում է 671 մարդ/կմ²։ Տարածքը գրավում է 12 կմ²։ Փոստային ինդեքս՝ 30030։ Հեռախոսային կոդ՝ 049։
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Սերգեյ Յակիմով
Սերգեյ Յակիմով (Якимов, Сергей Сергеевич, ), ուկրաինացի ​​ֆանտաստ գրող, որը գրում է ռուսերեն լեզվով։
Կենսագրություն
Ավարտել է Կիևի Ի. Կարպենկո-Կարիի թատերական արվեստի պետական ​​ինստիտուտի կինոֆակուլտետը։
15 տարեկանում սկսել է տպագրել իր առաջին աշխատանքները գիտաֆանտաստիկ ամսագրերում։
1998 թվականին լույս է տեսել Ս. Յակիմովի «Երկրի հերոսները» առաջին գիրքը։ Նույն թվականին որպես «Լավագույն դեբյուտ» մրցանակի է առաջադրվել «Արտաքին առաքելություն» գիրքը։
Ներկայումս հրատարակության է պատրաստվում «Օտարի առաքելությունը» գրքի անգլերեն թարգմանության (թարգմանիչ` Պ. Սկիբինսկայա ):
Ծանոթագրություններ
Կատեգորիա:Գրողներ այբբենական կարգով
Ֆորտ Ուեյն
Ֆորտ Ուեյն (Fort Wayne), քաղաք ԱՄՆ-ում՝ Ինդիանա նահանգի հյուսիսարևելյան մասում գտնվող Ալենի շրջանում, որի վարչական կենտրոնն է ։ Ընկած է Օհայո նահանգի հետ սահմանից 18 կիլոմետր դեպի արևմուտք, Միչիգանի հետ սահմանից մոտավորապես 50 կիլոմետր դեպի հարավ ։ Զբաղեցնում է 286,95 քառակուսի կիլոմետր տարածք ։ 2020 թվականին անցկացված մարդահամարի տվյալներով բնակչության թվաքանակը եղել է 263.886. այդ ցուցանիշով Ֆորտ Ուեյնը երկրորդ տեղն է զբաղեցնում նահանգում՝ զիջելով միայն դրա մայրաքաղաքին՝ Ինդիանապոլսին, և 76-րդ տեղը՝ ԱՄՆ-ում ։ Ալենի և Ուայթլիի շրջաններով կազմավորված և Ֆորտ Ուեյնի անունը կրող մետրոպոլիսային տարածքում ապրողների թիվը 2021 թվականի տվյալներով եղել է 423.038, իսկ քաղաքի մերձակա ութ շրջանների միավորմամբ ձևավորված վիճակագրական տարածքի (combined statistical area - CSA) բնակիչների թիվը՝ 649.105 :
Ֆորտ Ուեյնի բերդը հիմնվել ու կառուցվել է 1794 թվականին՝ ԱՄՆ-ի անկախության պատերազմի հեղափոխական հրամանատարներից մեկի՝ գեներալ Էնթընի Ուեյնի նախաձեռնությամբ ու ղեկավարությամբ. վերջինիս անունով է կոչվել թե՛ բերդը և թե՛ բերդի շուրջը ձևավորված բնակավայրը, որի հիմնադրման տարեթիվ համարվում է 1823 թվականը։ Բնակավայրը բուռն ծաղկում է ապրել հատկապես Էրի լճի հետ կապող ջրանցքի, ինչպես նաև երկաթգծի համապատասխան ճյուղի շահագործման հանձնումից հետո , ինչի շնորհիվ քաղաքը հայտնվել է Rust Belt անվանումով հայտնի տրանսպորտային գոտում, մեծ թափով զարգացել են նրա արտադրական կարողությունները։ 21-րդ դարում Ֆորտ Ուեյնի տնտեսության կարևոր ճյուղերն են դարձել ռազմական արդյունաբերությունը, ուղևորների ու բեռների փոխադրումների կազմակերպումը, բիզնես, ֆինանսական, հյուրանոցային ու ժամանցային ծառայությունների մատուցումը ։
Կլիմա
Ֆորտ Ուեյնին բնորոշ է խոնավ մայրցամաքային կլիման (Köppen climate classification-ի դասակարգմամբ՝ Dfa)՝ տարվա չորս եղանակների հստակ արտահայտմամբ ։ Քաղաքն ընկած է ԱՄՆ-ի սառնամանիքադիմակայման գոտիներից (USDA hardiness zones) 5b-ում և 6a-ում ։
Եղանակի հետ կապված փորձություններն այստեղ հազվադեպ չեն, մանավանդ՝ գարնանն ու ամռանը. քաղաքը տարեկան միջին հաշվով դիմակայում է խստաշունչ եղանակային պայմաններով 10 և ամպրոպառատ 39 օրերի ։ 2001 թ. մայիսի 26-ին քաղաքին պատուհասել է F2 տոռնադոն, 2012 թ. հունիսին՝ 91 mph արագությամբ քամու պոռթկումները, որոնք զգալի վնասներ են պատճառել ։
Քույր քաղաքներ
Ֆորտ Ուեյնն ունի չորս քույր քաղաք.
Բարեկամ քաղաք Ֆորտ Ուեյնը բարեկամ քաղաքի՝ միջազգայնորեն կանոնակարգված կարգավիճակից բխող հարաբերություններ է պահպանում Մյանմայի Մոլամյայն քաղաքի հետ (2015 թվականից)
Արտաքին հղումներ
Կատեգորիա:ԱՄՆ-ի քաղաքներ Կատեգորիա:ԱՄՆ-ի բնակավայրեր Կատեգորիա:1794 թվականին հիմնադրված բնակավայրեր Կատեգորիա:ԱՄՆ-ի համալսարանական քաղաքներ
Ալեքսանդր Հակոբյան (քիմիկոս)
Կենսագրություն
1931 թվականին ավարտել է Երևանի պետական համալսարանը։ 1931-1941 թվականներին աշխատել է Հայկական գյուղատնտեսական ինստիտուտում, 1938-1941 թվականներին՝ ղեկավարել Ս․ Կիրովի անվան քիմիական գործարանի կենտրոնական լաբորատորիայի օրգանական քիմիայի բաժինը, 1946 թվականից՝ ՀԽՍՀ ԳԱ քիմիայի (1957 թվականից՝ ՀԽՍՀ ԳԱ օրգանական քիմիայի) ինստիտուտի լաբորատորիայի վարիչ, 1985-1987 թվականներին՝ գիտությունների խորհրդատու։ Աշխատանքները վերաբերում են ացետիլենի քիմիայի հարցերին։ Միա- և երկվինիլացետիլենների քլորածանցյալների սինթեզի և փոխարկումների բնագավառի հետազոտություններով ստացվել են նոր մոնոմերային և պոլիմերային նյութեր։
Ծանոթագրություններ
Կատեգորիա:Հայ քիմիկոսներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Քիմիական գիտությունների դոկտորներ Կատեգորիա:ԵՊՀ շրջանավարտներ
Ջոլ Ադամս
Ջոլ Ադամս (Joel Adams, ), ավստրալիացի փոփ-սոուլ երգիչ-երգահան և պրոդյուսեր, հայտնի է 2015 թվականին թողարկված «Please Don't Go» դեբյուտային սինգլով։ 2018 թվականի հոկտեմբերի 5-ին թողարկվել է Ադամսի մյուս սինգլը՝ «Կեղծ ընկերներ»։
Կենսագրություն
Ադամսը ծնվել և մեծացել է Ավստրալիայի Բրիսբեն քաղաքում։ Նա ունի պորտուգալիական, հարավաֆրիկյան և անգլիական ծագում ։ Ջոլն ավարտել է Բրիսբենի՝ Մարիստ Աշգրոուվի քոլեջը։
Նրա բեմական անունը իր մոր օրիորդական ազգանունն է։ Ջոլը փոխել է իր անունը Գոնսալվեսից, քանի որ նրա ազգանունը դժվար էր գրելու և ճիշտ արտասանելու համար, քանի որ իր Պորտուգալիայի ժառանգությունն էր։
2012-ներկա ժամանակ. «The X Factor» և «Please Don't Go»
2016 թվականի հոկտեմբերին Ադամսը Spotify's 25 Under 25-ի ցուցակում ճանաչվել է աշխարհի 16-րդ ամենաազդեցիկ նկարիչը, որում նշված են մինչև 25 տարեկան ամենաազդեցիկ երաժշտական կատարողները ։
2016 թվականի նոյեմբերի դրությամբ Խնդրում եմ միգ գնա երգը հեռարձակվել է ավելի քան 400 միլիոն անգամ, իսկ երաժշտական հոլովակը դիտվել է ավելի քան 73,6 միլիոն անգամ։ Նույն ամսվա երաժշտական ցանցի հետ հարցազրույցում Ադամսը հայտարարել է, որ իր դեբյուտային ալբոմը ձայնագրվել է, և նրա հաջորդ թողարկումը շուտով կլինի։ Ադամսը 2016 թվականի մեծ մասը ծախսել է  գրելու և  նոր երաժշտություն արձանագրելու վրա, հիմնականում ապրում է Լոնդոնում և Ստոկհոլմում։
2017 թվականի հունվարին Ադամսը թողարկել է «Մահանալ քեզ համար» երգի տեսահոլովակը։ Այն հասանելի էր իր կայքից անվճար ներբեռնման համար ։
2018 թվականի հոկտեմբերին Ադամսը թողարկեց իր երկրորդ «Կեղծ ընկերներ» սինգլը ։ Երգը գրվել է Ադամսի, Ռայան Թեդերի և ԶԱԿ Սքելթոնի համահեղինակությամբ։ Ըստ Ադամսի թիմի՝ երգը «այն մասին է, թե ով է ձեր իրական ընկերները, երբ չիպսերն ավարտվում են» ։
Արտաքին հղումներ
Կատեգորիա:Ապրող անձինք Կատեգորիա:21-րդ դարի երգիչներ Կատեգորիա:Ավստրալիացի երգիչներ Կատեգորիա:Ավստրալիացի երգահաններ Կատեգորիա:Ավստրալիացի պրոդյուսերներ Կատեգորիա:Ավստրալիացի երաժիշտներ
Միջերկրածովյան խաղեր
Միջերկրածովյան խաղեր (Mediterranean Games), տարածաշրջանային բազմասպորտ մրցություններ, որին մասնակցում են Միջերկրական ծովի ափին գտնվող երկրները։ Խաղերի անցկացման գաղափարը ի հայտ է եկել 1948 թվականին և հավանության արժանացել ՄՕԿ-ի կողմից։ Առաջին միջերկրածովյան խաղերը տեղի են ունեցել 1951 թվականին Եգիպտոսի Ալեքսանդրիա քաղաքում։ Մրցությունը անց էր կացվում 13 սպորտաձևերում, որին մասնակցում էին 10 երկրների 734 աթլետներ։ Այդ ժամանակվանից յուրաքանչյուր 4 տարին մեկ անց են կացվում միջերկրածովյան խաղերը։ 1951 թվականից 1991 թվականներին խաղերն անց էին կացվում ամառային օլիմպիական խաղերի նախորդ տարին։ Սկսած 1993 թվականից միջերկրածովյան խաղերը սկսեցին անցկացվել ամառային օլիմպիական խաղերի հաջորդող տարին։ 1955 թվականին երկրորդ միջերկրածովյան խաղերի ժամանակ Բարսելոնայում որոշվել է ստեղծել կոմիտե, որը կզբաղվի խաղերի անցկացմամբ։ Այսպես, 1961 թվականին ստեղծվել է «Միջերկրածովյան խաղերի միջազգային կոմիտեն» (Comité international des Jeux méditerranéens), որի կենտրոնակայանը գտնվում է Աթենքում։ Խաղերի կազմակերպման գործընթացով զբաղվում են ՄՕԿ-ը, Միջերկրածովյան խաղերին կոմիտեն և հյուրընկալ երկրի օլիմպիական կոմիտեն։ Մրցության լոգոն իրենից ներկայացնում է երեք օղակ կապույտ ֆոնի վրա։ Օղակները խորհրդաշնում են Եվրոպան, Ասիան և Աֆրիկան։ Օղակների և կապույտ ֆոնի հատման վայրը ալիքաձև է, ինչը խորհրդանշում է Միջերկրական ծովը։ Այս լոգոն օգտագործվում է 1979 թվականից։ Խաղերի ողջ պատմության ընթացքում լավագույն արդյունքները ցուցաբերել են Իտալիայի և Ֆրանսիայի հավաքականները։ Բոլոր քաղաքները, որոնք ընդունել են միջերկրածովյան խաղերը` բացառությամբ Կասաբլանկայի, գտնվում են Միջերկրական ծովի ափին։
Խաղերի մասնակիցներ
2013 թվականի միջերկրածովյան խաղերին մասնակցել են 24 երկրների մարզիկներ`
Սպորտաձևեր
Միջերկրածովյան խաղերի ժամանակ մարզիկները միմյանց հետ մրցում են հետևյալ սպորտաձևերում`
Արտաքին հղումներ
Կատեգորիա:Միջերկրական ծով Կատեգորիա:Սպորտային մրցություններ
(8761) Քրեյն
(8761) Քրեյն (Crane), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,24148 ա. մ., առավելագույնը մոտենում է 2,0368 ա. մ. հեռավորության վրա և հեռանում 2,4461 ա. մ. ։ Արեգակի շուրջ մեկ ամբողջական պտույտ է կատարում 1225,75 երկրային օրվա ընթացքում, իր ուղեծրով շարժվելով միջինում 0,293699 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,16° անկյուն։
Ջերի Օբրահ
Ջերոմ Բերնարդ Օբրահ (Jerome Bernard Orbach; առավել հայտնի՝ որպես Ջերի Օբրահ (Jerry Orbach), ամերիկացի դերասան, առավել հայտնի է «Օրենք և կարգ» սերիալում կատարած խուզարկու Լեննիի դերով, ինչպես նաև Բրոդվեյի մյուզիքլներում իր դերերով։
Կենսագրություն
Ջերի Օբրահը ծնվել է Բրոնքսում՝ հրեա սեֆարդի ընտանիքում, որը Համբուրգից էր, իսկ ծագումով լեհ-լիտվական Փենսիլվանիայից, կաթոլիկուհի, ում հավատով էլ նա դաստիարակվել է ։ Նա դերասանություն է սովորել Իլինոյսի համալսարանում և Հյուսիսարևմտյան համալսարանում, ապա կատարելագործել է հմտությունները Նյու Յորքի Լի Ստրասբերգի դերասանական ստուդիայում։
Նա Բրոդվեյում նորամուտ է կատարել 1955 թվականին «Եռաթափ Օպերա» բեմադրության ժամանակ, և նույն թվականին առաջին անգամ հայտնվել է մեծ էկրանին։ 1960 թվականին նա խաղացել է «Ֆանտաստիկս» օֆֆ-բրոդվեյյան մյուզիքլում։ Հաջորդ տարիներին նա շատ պահանջված է դարձել Նյու Յորքի թատերական բեմերում՝ ստանալով «Թոնի» հեղինակավոր մրցանակի երեք անվանակարգեր, իսկ 1969 թվականին նա ստացել է այն «Խոստումներ, խոստումներ» մյուզիքլում կատարած դերի համար։
Մեծ էկրանին դերասանն ավելի հազվադեպ է հայտնվել և հիմնականում երկրորդ պլանի դերեր է կատարել։ Դրանցից ավելի հիշարժան են «Անտեսանելի ոստիկանները» (1958), «Քաղաքի արքայազնը» (1981), «Բրյուսթերի միլիոնները» (1985), «Սպանության պատրանքը» (1985), «Կեղտոտ պարեր» (1987), «Հանցագործություններ և զանցանքներ» (1989), «Ունիվերսալ զինվոր» (1992) և «Չինական սուրճ» (2000) ֆիլմերը։ Օրբահի ձայնով է խոսել նաև Լյումիերը «Գեղեցկուհին և հրեշը» հայտնի դիսնեյյան մուլտֆիլմում (1991)։
1958-1975 թվականներին Ջերի Օրբահը ամուսնացած է եղել Մարտին Կուրոյի հետ, որը նրան պարգևել է երկու որդի։ 1979 թվականին նրա երկրորդ կինը դարձել է Բրոդվեյի դերասանուհի և պարուհի Էլեյն Կանսիլան, որի հետ նա մնացել է մինչև իր մահը։ Դերասանը մահացել է 2004 թվականի դեկտեմբերի 28-ին շագանակագեղձի քաղցկեղից, որի դեմ պայքարում էր նախորդ 10 տարիների ընթացքում։ 2005 թվականի փետրվարին ԱՄՆ կինոդերասանների գիլդիան հետմահու մրցանակ է շնորհել Օրբահին «Օրենք և կարգ» սերիալում լավագույն տղամարդու դերի համար։
Ճանաչում
Երբ գրող Կուրտ Վոնեգուտին հարցրեցին, թե ով կցանկանար լինել 2005 թվականին Ավստրալիայում կայացած ռադիոհարցազրույցի ժամանակ, նա պատասխանել է. «Անկասկած, Ջերի Օրբահ»։ Այս ճանաչումը պայմանավորվում է նրանով, որ Վոնեգուտը դերասանի մեծ երկրպագու է ։
2007 թվականի սեպտեմբերին դերասանի պատվին Նյու Յորքի 53-րդ փողոցը վերանվանվել է Ջերի Օրբահ Ուեյ' ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի հնչյունավորողներ Կատեգորիա:Ամերիկացի հեռուստատեսային դերասաններ Կատեգորիա:«Թոնի» մրցանակի դափնեկիրներ
Անահիտ (հեքիաթ)
«Անահիտ», Ղազարոս Աղայանի հայտնի հեքիաթներից։ Գրվել է 1881 թվականին։
Սյուժե
Վաչե թագավորը ուներ մի որդի` անունը Վաչագան։ Վաչագանի ծնողները ուզում էին Վաչագանին ամուսնացնել հարուստի աղջկա հետ, բայց Վաչագանը չէր ուզում ամուսնանալ այնպիսի աղջկա հետ ում, որ չէր սիրում ։ Վաչագանը, հոգնելով ծնողների խոսքերից, սկսում է որսով զբաղվել իր հավատարիմ ծառայի` Վաղինակի և իր շան լակոտի հետ, որը շատ փոքր էր, բայց արդեն մի հսկա շան նման էր։ Այդպես Վաչագանը նաև տեղեկություն է ստանում իր քաղաքից։ Մի անգամ նրանք երկուսով հոգնած կանգ են առնում Հացիկ գյուղի աղբյուրի մոտ, որտեղից գյուղի աղջիկները ջուր էին տանում իրենց գյուղ։ Վաչագանի լեզուն չորացել էր, նա աղջիկիներից ջուր է խնդրում։ Մի աղջիկ լցնում է իր սափորը և ուզում էր ջուրը տալ տղաներին, բայց մի ուրիշ աղջիկ վերցնում է նրա սափորը և դատարկում։ Հետո այդ աղջիկը լցնում է իր սափորը, նորից դատարկում. այդպես մի քանի անգամ։ Վաչագանը հարցնում է աղջկան, թե ինչո՞ւ էր ինքը սափորը լցնում և հետո դատարկում, աղջիկը պատասխանում է, որ նրանք շատ հոգնած և քրտնած էին, և եթե խմեին այդքան սառը ջուր, կհիվանդանային։ Վաչագանին դուր է գալիս այդ իմաստուն աղջկը և հետաքրքրվում է նրանով։ Վաչագանը պարզում է, որ նրա անունը Անահիտ է, նա նախրչու աղջիկ է, գորգագործ է և շատ իմաստուն։ Վաչագանը այնքան է սիրում Անահիտին, որ հայտարարում է` նա Անահիտից բացի ոչ մի աղջկա հետ չի ամուսնանա։ Թագավորն ու թագուհին տեսնում են, որ իրենց տղան իր ասածից հետ չի կանգնում, իշխաններ է ուղարկում Անահիտի ձեռքը խնդրելու, բայց Անահիտը իշխաններին ասում է, որ տղան իրեն շատ է դուր եկել, բայց նա արհեստ գիտի, իշխանները ասում են, որ նա թագավոր է և նրան արհեստը պետք չի գա, բայց Անահիտը ասում է, որ եթե տղան արհեստ չսովորի, նա չի ամուսնանա Վաչագանի հետ։ Վաչագանը մի դիպակագործ է վարձում և դիպակ գործել է սովորում, հետո մի դիպակ է գործում ուղարկում Անահիտին։ Անահիտը համաձայնվում է և ամուսնանում Վաչագանի հետ։ Մի քանի տարի հետո Վաչագանի ծնողները մահանում են, իսկ Վաչագանը թագավոր է դառնում։ Վաղինակն անհետացած է լինում, և Անահիտը Վաչագանին ուղարկում է նրան փնտրելու։ Վաչագանը ճանապարհ է ընկնում։ Հետ վերադառնալիս, Պերոժ քաղաքում նա փորձանքի մեջ է ընկնում ու բանտարկվում։ Վաչագանին տանում են սպանդանոց, որտեղ անարհեստ մարդկանց սպանում էին և եփում, հետո լինում է մի սրահում, որտեղ մարդիկ նստած արհեստով են զբաղվում։ Վաչագանը ևս սկսում է աշխատել։ Նա մի դիպակ է պատրասում, որտեղ թալիսմաններով Անահիտին հայտնում է իր տեղը և պատվիրում է մշակներին դիպակը վաճառել թագուհուն։ Ագահ մշակը այդ դիպակը տանում է Անահիտի մոտ Անահիտը ուշադիր զննում է դիպակը և հրամայում, որ բռնեն մշակին, հետո զորք է հավաքում և գնում Պերոժ քաղաք։ Զորքը կոտրում է դարպասի դռները, և այնտեղից դուրս են գալիս հոգնած ու սոված մարդիկ։ Անահիտը գտնում է նաև Վաչագանին ու Վաղինակին։
Բարոյախոսություն
Հեքիաթը գովերգում է արհեստի ուժը, ցույց է տալիս, որ երբեմն մարդու կյանքը փրկում է ոչ թե հարստությունը, այլ հենց արհեստի իմացությունը։
Իկորթա (Գորիի շրջան)
Իկորթա (იკორთა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1000 մետր բարձրության վրա։ Շրջկենտրոն Գորիից հեռու է 35 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Տոմսկ
Տոմսկ (Томск), քաղաք Ռուսաստանում։ Տոմսկի մարզի վարչական կենտրոնն է։ Բնակչությունը՝ 547 989 մարդ (2013)։ Տեղակայված է Արևմտյան Սիբիրում՝ Տոմ գետի ափին։ Սիբիրի հնագույն և խոշոր կրթական, գիտական և ինովացիոն կենտրոնն է։
Ծանոթագրություններ
Կատեգորիա:Ռուսաստանի քաղաքներ Կատեգորիա:1604 թվականին հիմնադրված բնակավայրեր Կատեգորիա:Հոկտեմբերյան հեղափոխության շքանշանով պարգևատրվածներ
Մորտոնի նևրոմա
Մորտոնի նևրոման միջմետատարզալ ներբանային նյարդի բարորակ նևրոմա է, ամենամեծ հաճախականությամբ հանդիպում է երկրորդ և երրորդ միջմետատարզալ տարածություններում (երկրորդ/երրորդ և երրորդ/չորրորդ մետատարզալ գլխիկների միջև), որը հանգեցնում է ախտահարված նյարդի ազդակի ընդհատման։ Հիմնական ախտանիշները ցավը և/կամ թմրածությունն են, որոնք երբեմն պակասում են նեղ թաթով և բարձրկրունկ կոշիկներ չկրելու դեպքում (վերջիններս փոխկապակցված են այս վիչակի հետ) ։ Այս հիվանդությունը անվանվել է ի պատիվ Թոմաս Ջորջ Մորտոնի, չնայած, որ այն լիարժեք առաջին անգամ նկարագրել է խիրոպոդոլոգ Դուրլախերը ։
Որոշ աղբյուրներ պնդում են, որ ներբանային նյարդի կոմպրեսիան մետատարզալ ոսկրերի գլխիկների միջև, ինչպես իսկզբանե ենթադրում էր Մորտոնը, չի կարող հանգեցնել այս վիճակին, քանի որ ներբանային նյարդը տեղակայված է լայնական մետատարզալ կապանի ներբանային մակերեսին, ուստի այդ գոյացությունների միջև շփում չկա։ Ավելի հավանական է, որ հենց լայնական կապանն է կոմպրեսիայի պատճառ հանդիսանում ։
Քանի որ հիվանդությունն անվանվում է նևրոմա, շատ աղբյուրներ այն ընկալում են որպես կեղծ ուռուցք՝ հարնյարդային ֆիբրոմա (նյարդի շուրջ ֆիբրոզ հյուսվածքի ձևավորում)։
Նշաններ և ախտանիշներ
Ախտանիշները ներառում են ցավ ծանրաբեռնվածության ժամանակ, հաճախ կարճ ժամանակ անց։ Ցավի բնույթը հիվանդները տարբեր կերպ են նկարագրում։ Ոմանք նկարագրում են որպես կրակող ցավեր ոտնաթաթի երկու կեսերի միջև։ Մյուսները բնորոշում են կոշիկի մեջ քարի առկայության կամ սայրերի վրա քայլելու զգացողությամբ։ Կարող են նաև նշվել այրոց, թմրածություն և պարէսթեզիաներ ։ Ախտանիշները ժամանակի ընթացքում պրոգրեսիվում են, որոնք հաճախ սկսվում են թաթի բարձիկի շրջանում ծակծկոցի զգացողությամբ ։
Անախտանիշ պացիենտների մոտ Մորտոնի նևրոման հայտնաբերվել է մագնասառեզոնանսային սքանավորման միջոցով ։
Ախտորոշում
Բացասական նշանները ներառում են զգալի դեֆորմացիաների բացակայությունը, էրիթեմա, բորբոքման նշաններ կամ շարժումների սահմանափակում։ Մետատարզալ ոսկրերի միջև անմիջական ճնշումը կարող է կրկնապատկել ախտանիշները, ինչպես նաև ոտնաթաթի առաջային հատվածի մատերի և բթի միջև սեղմումը, որը կոմպրեսիայի կոնթարկի ոտքի լայնական աղեղը։ Սա կոչվում է Մալդերի ախտանիշ։
Գոյություն ունեն թաթի առաջային հատվածում ցավի այլ պատճառներ, որոնք սխալմամբ կարող են բնորոշվել որպես նևրոմա, ինչպես օրինակ կապսուլիտը, որը երկու ոսկրերի հոդերի մակարդակում դրանց միավորող կապանի բորբոքումն է։ Եթե ֆալանգին և մետատարզալ ոսկրի միացող կապանը ընդգրկվա լինեն պրոցեսում, բորբոքումը կարող է հանգեցնել առողջ նյարդի ճնշման և առաջացնել նևրոմայի նման ախտանիշներ։ Բացի այդ, երրորդ և չորրորդ մետատարզալ ոսկրերի միջմետատարզալ բուրսիտը նույնպես կարող է առաջացնել նևրոմայի նման ցավեր, քանի որ նմանապես ճնշում է նյարդը։ Ֆրեյբերգի հիվանդությունը՝ մետատարզալ ոսկրի գլխիկի օստեոխոնդրիտը, առաջացնում է ցավ կամ ճնշում։ Այլ վիճակները, որոնք կարող են շփոթել նևրոմայի հետ, կարող են լինել սթեսային կոտրվածքներ և ներբանային թիթեղի պատռումը
Հյուսվածաբանություն
Միկրոսկոպիկ՝ ախտահարված նյարդը զգալիորեն փոփոխված է, ընդարձակ կոնցենտրիկ պերինևրալ ֆիբրոզով։ Զարկերակիկները հաստացած են, որոշ դեպքերում թրոմբոզով խցանված ։
Սքանավորում
Չնայած նևրոման փափուկ հյուսվածքի խնդիր է և հնարավոր չէ վիզուալիզացնել սովորական ռադիոգրաֆների օգնությամբ, առաջին քայլը ոտնաթաթի ցավերի դեպքում ռենտգեն հետազոտությունն է, պարզելու համար արթրիտի առկայությունը և բացառելու սթրեսային կոտրվածքների/ռեակցիաների և տեղային ոսկրային ախտահարումների առկայությունը, որոնք կարող են նմանվել նևրոմայի նշաններին։ ՈՒՁՀ (սոնոգրաֆիա) հստակ ցույց է տալիս միջմատային նյարդի հաստացումը ավելի քան 3մմ, ինչը ախտորոշիչ է համարվում Մորտոնի նևրոմայի դեպքում։ Սա սովորաբար տեղի է ունենում միջմետատարզալ կապանի մակարդակին։ Հաճախ, ախտորոշումը զուգակցված է լինում միջմետատարզալ բուրսիտի հետ։ Մագնիսառեզոնանսային հետազոտությամբ կարելի է տարբերակել Մորտոնի նևրոմային նման վիճակները, բայց երբ մեկից ավելի ախտահարումներ են լինում առկա, սոնոգրաֆիան ունի առավելություն, քանի որ կարող է ճշգրիտ ախտորոշել ցավի տեղակայմամբ աղբյուրը։ Սոնոգրաֆիան նաև կարող է օգտակար լինել բուժման նպատակով, կորտիզոնի ֆոկալ ներարկումները իրականացնելու ժամանակ, ինչպես նաև նյարդի ալկոհոլային աբլացիաների ժամանակ։
Բուժում
Կորտիկոստերոիդների ներարկումները լայնորեն կիրառվում են Մորտոնի նևրոմայի կոնսերվատիվ բուժման համար։ Ի հավելում ավանդական աղեղային օրթեզների փոքրիկ գործվածք կամ բարձիկ կարող է տեղադրվել երկու ախտահարված մետատարսալ ոսկրերի տակ, անմիջապես ոսկրերի ծայրերի հետևում։ Այդ բարձիկը հեռացնում է միմյանցից երկու ոսկրերը և ավելի շատ տարածություն է առաջանում նյարդի համար, ազատելով այն ճնշումից և գրգռումից։ Այնուամենայնիվ, այն կարող է նաև առաջացնել թեթև դիսկոմֆորտի զգացողություն, օրինակ զգացողություն, որ ոտքի տակ ինչ-որ անհարմար առարկա է տեղադրված։ Կորտիկոստերոիդների ներարկումը որոշ պացիենտների մոտ կարող է դրական արդյունք ունենալ՝ հանելով բորբոքումը, և ազատել նրանց ախտանիշերից։ Չնայած, որոշ պացիենտների դեպքում, բորբոքումը և ցավը կրկնվում են մի քանի շաբաթ կամ ամիս անց, իսկ կորտիկոստերոիդները կարելի է կիրառել սահմանափակ քանակով, քանի որ դրանք առաջացնում են հոդերի և կապանային համակարգի հարաժուն դեգեներատիվ երևույթներ։
Սկլերոզացնող ալկոհոլային ներարկումները ավելի ընդունելի ալտերնատիվ բուժման եղանակ են դառնում, երբ այլընտրանքները օգտակար չեն լինում։ Նոսրացված ալկոհոլը (4%) ներարկվում է անմիջապես նևրոմայի շրջանում, առաջացնելով տոքսիկություն նյարդային ֆիբրոզ հյուսվածքի համար։ Հաճախ բուժումը կարող է երկուսից չորս անգամ կրկնել, մեկից երեք շաբաթ ինդմիջումներով միջամտությունների միջև։ Կլինիկական հետազոտություններում 60–80% դրական ելք է նկարագրված, հավասար կամ գերազանցող դրական ելքերով վիրաբուժական նևրոմէկտոմիայի, որոշ ռիսկերի ավելացումով և ավելի քիչ նշանակալի վերականգնման դեպքերով։ Եթե կատարվի խիտ ալկոհոլային ներարկումներ սոնոգրաֆիայի հսկողության տակ անմիջապես նևրոմայի մեջ, արդյունքն ավելի լավ, իսկ պահանջվող միջամտությունների քանակը ավելի քիչ կլինի ։
Ռադիոհաճախական աբլացիան նույնպես կիրառվում է Մորտոնի նևրոմայի բուժման նպատակով ։ Արդյունքները համապատասխանում են կամ գերազանցում են ալկոհոլային ինյեկցիաների արդյունքներին, հատկապես եթե այն կատարվել է ՈՒՁ հսկողությամբ ։
2019 թվականին համակարգային ռանդոմիզացված կարգավորվող հետազոտությունները ցույց տվեցին, որ կորտիկոստերոիդային ներարկումները կամ միջամտությունները նվազեցնում են ցավը ավելի, քան կանոնավոև էքստրակորպորալ շոկային ալիքային թերապիան կամ վարուս/վալգուսային ոտնաթաթի թեքումները։ հետազոտությամբ նաև ի հայտ է եկել ոչ ռանդոմիզացված կանոնակարգված հետազոտության արդյունքները սկլերոզացնող ալկոհոլային ներարկումների, ռադիոհաճախական աբլացիայի, կրիոնևրոլիզի և բոտուլինոթերապիայի վերաբերյալ։ Այս բուժման մեթոդները ուսումնասիրվել են նախաթեստավորման/ետթեստավորման արդյունքներով, պլացեբո էֆեկտից, ֆիկտիվ բուժումից կամ ցանկացած ժամանակի ընթացքում ինքնաբեր բարելավումից բացի ։
Եթե նմանատիպ միջամտությունները չեն օգնում, պացիենտներին առաջարկվում է նեյրէկտոմիա, վիրահատություն, որը ենթադրում է ախտահարված նյարդային հյուսվածքի հեռացում։ Հետվիրահատական սպիական հյուսվածքի ձևավորումը (հայտնի ինչպես նյարդային ծայրատ) կարող է առաջանալ 20–30% of casesդեպքերում, բերելով նևրոմայի նշանների ախտադարձի ։ Նեյրէկտոմիան կարող է իրականացվել երկու հնարավոր մեթոդներից մեկով։ Թիկնային մակերեսին կատարված կտրվածքով ամենահաճախ հանդիպող մեթոդն է, սակայն պահանջում է խորանիստ լայնական կապանի հատում, որը միացնում է երրորդ և ձորրորդ մետատարզալ ոսկրերը, ձևավորելով նյարդի համար բունոց։ Սա հանգեցնում է երրորդ և չորրորդ մատների չափազանց շարժունակության, պահող կապանային համակարգի բացակայության պատճառով։ Որոշ պացիենտների մոտ սա հանգեցնում է էսթետիկ բարդույթների և հնարավոր, բայց ոչ հաստատված, ոտնաթաթի առողջության հեռակա խնդիրների։ Այլընտրանքորեն, ներբանային հատվածից կատարված կտրվածքի դեպքում կարելի է հասնել անմիջապես նյարդի առանց այլ հյուսվածքների ամբողջականության խախտման։ Այնուամենայնիվ, սա պահանջում է ավելի երկարատև հետվիրահատական շրջան, որի դեպքում պետք է խուսափի վիրահատված ներբանին ծանրաբեռնվածությունից, քանի որ այդ մակերեսը ավելի շատ նյարդավորված է և ենթարկվում է վնասման ճնշման դեպքում։ Այն նաև պարունակում է սպիական հյուսվածքի ձևավորման ավելի մեծ ռիսկ, որը կհանգեցնի տեղային ավելացող ցավերի։
Մորտոնի նևրոմայի մասնագիտացած կենտրոններում իրականացվում են ավելի շատ միջամտոթյուններ սոնոգրաֆիայի հսկողության տակ։ Վերջին հետազոտությունները գերազանց արդյունք են ցույց տվել ՈւՁ հսկողությամբ սկլերոզացնող ալկոհոլային ներարկումների, ռադիոհաճախական աբլյացիաների և կրիոաբլյացիաների հետ կապված։
Արտաքին հղումներ
Կատեգորիա:Ոտք Կատեգորիա:Պաթոլոգիական անատոմիա Կատեգորիա:Ծայրամասային նյարդային համակարգի հիվանդություններ
Ամստել զբոսայգի (Ամստերդամ)
Ամստել զբոսայգի (Amstelpark), հասարակական զբոսայգի Ամստերդամի հարավում։ Զբոսայգում կա լաբիրինթոս, սրճարան-ռեստորան, երկու պատկերասրահ, նարնջաջերմոց, կենդանաբանական այգի, մինի-գոլֆի դասընթացի կենտրոն։
Պատմություն
Ամստել զբոսայգին բացվել է 1972 թվականին։ Հիվանդությունների պատճառով այգու ծառերի 30 % -ը վերացել են։ Մրտավարդերի հովտում կան շուրջ 139 տեսակ մրտավարդեր, որոնք ծաղկում են ապրիլ-մայիս ամիսներին։
Այգու մեծ լճակի մոտ է գտնվում ճապոնական այգին, որը վերանորոգվել է 2001 թ.՝ Նիդերլանդների և Ճապոնիայի միջև 400-ամյա հարաբերությունների առթիվ։
Riekermolen հողմաղացը գտնվել է Ամստել զբոսայգու հարավային մասում։ Այն այստեղ տեղակայված է եղել 1636 թ. և գործարկվել է մինչև 1932 թ., իսկ 1956 թվականին տեղահանվել է։ 1961 թ. քաղաքային խորհրդի որոշմամբ հողմաղացը կառուցվել է Ամստելի արևմտյան կողմում։ Հողմաղացի նախագիծը կազմել է Ռեմբրանտը։
Մարդու գլխուղեղ
Մարդու գլխուղեղ (cerebrum, ἐγκέφαλος), մարդու կենտրոնական նյարդային համակարգի օրգան։ Տեղադրված է գանգի խոռոչում, նրա զանգվածը տատանվում է 1300-1400 գ սահմաններում։ Առանձին դեպքերում այն կարող է ունենալ 1100-2000 գ զանգված։ Գլխուղեղից հեռանում են 12 զույգ գանգուղեղային նյարդեր, որոնցից է ներքին օրգանների աշխատանքը կարգավորող թափառող նյարդը։ Մարդու գլխուղեղը սաղմնային շրջանում ու կյանքի առաջին տարիներին ուժգին աճում է և 20 տարեկան հասակում հասնում է իր վերջնական մեծությանը։ Գլխուղեղում նեյրոնների մարմիններն առաջացնում են գորշ նյութ, որը գտնվում է ինչպես գլխուղեղի մակերեսին՝ ձևավորելով կեղև, այնպես էլ գլխուղեղի ներսում՝ սպիտակ նյութի մեջ, կորիզների ձևով։ Սպիտակ նյութը կազմված է նեյրոնների երկար ելուստներից։ Գլխուղեղը կազմված է հետևյալ բաժիններից՝ երկարավուն ուղեղ, կամուրջ, միջին ուղեղ, միջանկյալ ուղեղ, ուղեղիկ և մեծ կիսագնդեր (ծայրային ուղեղ)։ Երկարավուն ուղեղը, կամուրջը, միջին և միջանկյալ ուղեղը կազմում են ուղեղաբունը։
Գլխուղեղային նյարդեր
Ուղեղաբնից դուրս են գալիս 12 զույգ գլխուղեղային նյարդեր։ Դրանք են՝
Երկարավուն ուղեղ
Երկարավուն ուղեղը վարոլյան կամրջի հետ միասին կազմում են հետին ուղեղ։ Երկարավուն ուղեղը ողնուղեղի վերին հաստացած կոնաձև մասն է 2, 5-3 սմ երկարությամբ։ Նրա ստորին մասը ծոծրակային մեծ անցքն է, իսկ վերինը՝ կամրջի հետին եզրը։ Երկարավուն ուղեղն իր կառուցվածքով նման է ողնուղեղին։ Գորշ նյութում տեղադրված են գանգուղեղային որոշ նյարդերի կորիզներ, որոնք կարգավորում են լեզվի, ըմպանի, կոկորդի, վահանագեղձի, խոշոր արյունատար անոթների, ներքին օրգանների գործունեությունը։ Երկարավուն ուղեղի տարբեր կորիզներն ապահովում են շնչառական, սիրտ-անոթային, մարսողական համակարգերի գործունեությունը, արգելակում և դրդում մեծ կիսագնդերի կեղևի ու ողնուղեղի ֆունկցիաները։ Այստեղ են գտնվում համի, ծամելու, կլլման, ծծելու ռեֆլեքսների կենտրոնները։ Երկարավուն ուղեղն իրականացնում է նաև մի շարք պաշտպանական ռեֆլեքսներ՝ փռշտոց, հազ, փսխում, արցունքազատում, կոպերի թարթում, մասնակցում է նաև կեցվածքն ապահովող ռեֆլեքսների իրականացմանը։ Ինչպես տեսնում եք, երկարավուն ուղեղում գտնվում են կենսական կարևոր կենտրոններ, ուստի նրա ոչ միայն հեռացումը, այլև վնասումն ավարտվում է մահով։ Երկարավուն ուղեղով են անցնում գլխուղեղի մյուս բաժինները, ողնուղեղի հետ միացնող և ողնուղեղից հաղորդվող վերընթաց ուղիները։
Վարոլյան կամուրջ
Վարոլյան կամուրջը ներքևից սահմանակից է երկարավուն ուղեղին, իսկ վերևից փոխակերպվում է միջին ուղեղի։ Կամրջում գտնվում են որոշ գանգուղեղային նյարդերի կորիզներ, որոնք նյարդավորում են գլխի առջևի մասը, դեմքի մաշկը, դիմախաղի մկանները, ենթածնոտային, ենթալեզվային թքագեղձերը, արցունքագեղձերը, ականջի, բերանի ու քթի խոռոչի լորձաթաղանթը։ Նրանով են անցնում առջևի և միջին ուղեղը ստորև գտնվող կենտրոններին կապող ուղիները։
Ուղեղիկ
Ուղեղիկը համարվում է վարոլյան կամրջի խոշոր ելուստ։ Մարդու ուղեղիկի զանգվածը մոտավորապես 150 գ է։ Այն տեղավորված է երկարավուն ուղեղի թիկնային մակերեսին։ Ուղեղիկը կազմված է երկու կիսագնդերից ու դրանք միացնող որդից։ Կիսագնդերը խոր ակոսներով բաժանվում են բլթերի ու բազմաթիվ գալարների։ Ուղեղիկի գորշ նյութը առաջացնում է կեղև, որի տակ սպիտակ նյութն է գորշ նյութի կուտակներով՝ կորիզներով։ Ուղեղիկի գորշ ու սպիտակ նյութերի հետաքրքիր պատկերը կոչվում է «կենաց ծառ»։
Միջին ուղեղ
Միջին ուղեղը վարոլյան կամրջի շարունակությունն է։ Միջին ուղեղը բաղկացած է քառաբլուրներից, որոնք ապահովում են տեսողության ու լսողության առաջնային ռեակցիաները՝ ակնագնդի շարժումը դեպի լույսի աղբյուրը, կենդանիների ականջախեցու շարժումը դեպի ձայնը։
Միջին ուղեղում են գտնվում նաև զգացող և շարժիչ որոշ կորիզներ, որոնք կարգավորում են ակնագնդերի շարժումը, բբային ռեֆլեքսները, մկանային լարվածությունը, դիմախաղի, մատների նուրբ շարժումները։ Միջին ուղեղի վնասման դեպքում նկատվում են այդ մկանների ոչ կամային կծկումներ կամ դող։ Միջին ուղեղում գտնվող նեյրոնների որոշ խումբ կեղևի վրա թողնում է ակտիվացնող ազդեցություն, որը կարևոր նշանակություն ունի արթուն վիճակը պահպանելու համար։ Միջին ուղեղով են անցնում նաև ողնուղեղը մեծ կիսագնդերի հետ կապող ուղիները։
Միջանկյալ ուղեղ
Միջանկյալ ուղեղը տեղադրված է մեծ կիսագնդերի տակ։ Նրա հիմնական բաժիններից են տեսաթումբը ու ենթատեսաթումբը։ Տեսաթումբը իրականացնում է ողնուղեղից, միջին ուղեղից, ուղեղիկից ու հիմնային հանգույցներից դեպի մեծ կիսագնդեր ընթացող նյարդային ազդակների մշակում, մասնակցում է օրգանիզմի՝ որպես միասնական համակարգի կարգավորմանը։ Մեծ կիսագնդերի կեղևի հետ ունեցած երկկողմանի կապերի շնորհիվ տեսաթումբը մասնակցում է քնի ու արթունության հերթագայումը, գիտակցության պահպանմանը, արգելակման զարգացմանը։ Այն նաև ցավազգաց կենտրոն է։
Ենթատեսաթումբը կարևոր դեր ունի օրգանիզմի ներքին միջավայրի կայունության պահպանման, ինքնավար, ներզատական ու մարմնական համակարգերի ամբողջականության համար։ Այստեղ են գտնվում նյութափոխանակությունը, մարմնի կայուն ջերմաստիճանը, քաղցի ու հագեցման, ծարավի, սեռական վարքագծի, վախի ու կատաղության, քնի ու արթունության հերթագայումը կարգավորող կենտրոնները։ Ենթատեսաթումբը նաև վեգետատիվ նյարդային համակարգի գործունությունը կարգավորող ենթակեղևային բարձրագույն բաժին է։ Հ.Գ. Բակլավաջյանի հետազոտություններով այստեղ բացահայտվել են նեյրոններ, որոնք ակտիվացնող ազդեցություն ունեն ողնուղեղի սիմպաթիկ ու պարասիմպաթիկ կենտրոնների վրա։ Ենթատեսաթումբը կապված է մակուղեղի հետ, առաջացնելով ենթատեսաթումբ-մակուղեղային համակարգ, որն օրգանիզմում իրականացնում է նյարդահումորալ կարգավորում։
Գլխուղեղի ուսումնասիրման մեթոդներ
Փորձառական պայմաններում գլխուղեղի ուսումնասիրման մեթոդներից է նրա առանձին բաժինների հեռացումն ու դրա հետևանքով առաջացած փոփոխությունների ուսումնասիրումը։ Այդ մեթոդով բացահայտվել են գլխուղեղի մեծ կիսագնդերի կեղևի տարբեր շրջանների ֆունկցիաները։
Գլխուղեղի տարբեր գոյացությունների մեջ նաև ներդրվում են էլեկտրոդներ, որոնց միջոցով այդ գոյացությունները գրգռում են էլեկտրական հոսանքով կամ քիմիական նյութերով։ Այս մեթոդով կազմվել են կենտրոնների տեղակայման քարտեզներ։
Ռուս ֆիզիոլոգ Ի.Պ. Պավլովի կողմից կիրառված պայմանական ռեֆլեքսների մեթոդով նույնպես ուսումնասիրվում են գլխուղեղի ֆունկցիաները։
Ներկայումս կենտրոնական նյարդային համակարգի ուսումնասիրման մեթոդների կատարելագործումն ու համակարգիչների օգտագործումը թույլ են տալիս առանց գանգաբացման «տեսնել» գլխուղեղի գործունեությունը։ Այդպիսի մեթոդ է էլեկտրաուղեղագրի գրանցումը։
Գլխուղեղի ուսումնասիրման ժամանակակից մեթոդներից է շերտագրությունը (տոմոգրաֆիա)։ Այն ռենտգենագրանցիչ մեթոդ է, որի ժամանակ ուղեղի առանձին գոյացությունների ռենտգենյան նկարները վերլուծվում ու գրանցվում են համակարգչով։
Գլխուղեղի գործունեության ընթացքում մեծ կիսագնդերի կեղևի տարբեր գոտիներում արյունամատակարարման փոփոխություններով կարելի է ցանկացած պահին որոշել նրա ակտիվ գոտիները ռադիոակտիվ իզոտոպի լուծույթի ներարկմամբ։ Ռադիոակտիվ ճառագայթների գրանցմամբ և տվյալների համակարգչային մշակումից հետո էկրանի վրա պատկերվում են տարբեր գույների քառակուսիներ, որոնք ցույց են տալիս տվյալ պահին գլխուղեղի ակտիվացած կենտրոնները։
Գրականություն
Կատեգորիա:Օրգաններ Կատեգորիա:Նյարդային համակարգ Կատեգորիա:Մարդու ֆիզիոլոգիա Կատեգորիա:Գլխուղեղ
Փետրվարի 3
Փետրվարի 3, տարվա 34-րդ օրն է։
Ժերեմի Պորսան Կլեմանտ
Ժերեմի Պորսան Կլեմանտ (Jérémie Porsan-Clemente, ), ֆրանսիացի ֆուտբոլիստ, ով հանդես է գալիս «Օլիմպիկում»։ Հանդես է գալիս հարձակվողի դիրքում։
«Օլիմպիկ»
Ժերեմին «Օլիմպիկի» մանկապատանեկան դպրոցի սան է։ 2014 թվականին նա տեղափոխվել է առաջին թիմ։ Լիգա 1-ում Ժերեմին իր դեբյուտը նշել է 2014 թվականի օգոստոսի 17-ին՝ «Մոնպելեի» դեմ խաղում ։ Նա այս խաղով դարձել է մարսելյան ակումբի ամենաերիտասարդ խաղացողը ով հանդես է եկել Լիգա 1-ում (16 տարեկան և 8 ամսական) ։
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Օլիմպիկ Մարսելի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Մոնպելիեի ֆուտբոլիստներ Կատեգորիա:Սենտ Էտիենի ֆուտբոլիստներ
Նինա Արիանդա
Նինա Արիանդա Մացյո (Nina Arianda Matijcio, ), ամերիկացի դերասանուհի, 2012 թվականի «Թոնի» մրցանակի դափնեկիր։
Կյանքը և գործունեությունը
Նինա Արիանդան ծնվել է Նյու Յորք նահանգի Մանհեթեն քաղաքում՝ ուկրաինացի գաղթականներ Պետրոս և Օլեսյա Մացյոների ընտանիքում ։ 2009 թվականին ավարտել է Նյու Յորքի համալսարանը մագիստրոսի աստիճանով և նորամուտը նշել է 2011 թվականի ապրիլին բրոդվեյյան բեմում՝ Ջեյմս Բելուշիի և Ռոբերտ Շոն Լեոնարդի մասնակցությամբ «Երեկ ծնված» պիեսում ։ Իր դերի համար դրական արձագանքներ է ստացել քննադատների կողմից և առաջադրվել է «Թոնի», «Դրամա Դեսկ», «Drama League» մրցանակներին, ինչպես նաև արժանացել է «Outer Critics Circle Award» մրցանակին   ։ Ավելի վաղ հանդես է եկել «Վեներան մորթիների մեջ» օֆֆ-բրոդվեյյան բեմադրությունում, որը նրան արժանացրել է «Theatre World Award» և «Clarence Derwent Awards» մրցանակների ։
2012 թվականին Արիանդան արժանացել է «Թոնի» մրցանակի՝ «Վեներան մորթիների մեջ» պիեսի բրոդվեյյան տարբերակում հանդես գալու համար ։
Թատրոնում աշխատելուց բացի, Նինա Արիանդան հայտնվել է մի քանի ֆիլմերում, որոնց թվում են «Հաղթի՛ր» (2011), «Երկինքն ու երկիրը» (2011), «Կեսգիշերը Փարիզում» (2011) և «Ինչպես գողանալ երկնաքերը» (2011) ֆիլմերը։ Հայտարարվել է, որ Արիանդան Ջենիս Ջոպլինի դերը կխաղա «Ջենիս» կենսագրական ֆիլմում ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:«Թոնի» մրցանակի դափնեկիրներ
Ինաուրի
Ինաուրի (ინაური), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1280 մետր բարձրության վրա։ Շրջկենտրոն Գորիից հեռու է 50 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Մերտենսի տուն
Մերտենսի տուն (Дом Мертенса), ճարտարապետական հուշարձան Ռուսաստանի Սանկտ Պետերբուրգ քաղաքի Նևսկի պողոտայում։ Առևտրային տուն է, որի ոճը մոդեռնի և նեոդասականության խառնուրդ է։
Մերտենսի տան հասցեն՝ ք. Սանկտ Պետերբուրգ, Նևսկի պողոտա, տուն 21։
Պատմություն
Այս վայրում առաջին շենքը կառուցվել է 1740-ական թվականներին ։
1911-1912 թվականներին ճարտարապետ Մարիան Լյալևիչի նախագծով այստեղ կառուցվել է առևտրային տուն՝ Ֆ. Լ. Մերտենսի մորթե իրերի ֆիրմայի համար։ Շենքի նախագծման ժամանակ կիրառվել են բացարձակ նոր ինժեներական և գեղարվեստական լուծումներ. շենքի մոնոլիտ բետոնե կրող կոնստրուկցիաները և երեք հսկայական ապակեպատ կամարները, որոնք զարդարում են նրա մոնումենտալ ճակատը ։ Ճակատի վերին մասը ներառում է Վ. Վ. Կուզնեցովի հեղինակած քանդակագործական դեկորը։ Շենքն ունի քաղաքաշինական նշանակություն, քանի որ նրա ճակատի կամարաշարքը տպավորիչ կերպով փակել է Կոնյուշեննայա փողոցի հեռանկարը ։
1944 թվականին շենքում բացվել է Լենինգրադում առաջին նորաձևության տունը՝ ի լրումն Մոսկվայի համամիութենական նորաձևության տան (Կուզնեցկի կամուրջ, բացվել է 1933 թվականին) ։
2008 թվականի կեսին շենքը վերականգնվել է և տրվել վարձակալությամբ. այնտեղ բացվել է Zara ապանքանիշի գլխավոր խանութը Սանկտ Պետերբուրգում ։
Գրուարո
Գրուարո (Gruaro), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 2702 մարդ։ Խտությունը կազմում է 158 մարդ/կմ²։ Տարածքը գրավում է 17,24 կմ²։ Փոստային ինդեքս՝ 30020։ Հեռախոսային կոդ՝ 0421։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Էրիկ Անդերսեն
Էրիկ Անդերսեն (Erik Andersen, ), դանիական շախմատային վարպետ։ Դանիայի տասներկուամյա չեմպիոն, հյուսիսային երկրների մրցաշարի հաղթող (1930)։ Դանիայի ազգային հավաքականի կազմում նա մասնակցել է մեկ ոչ պաշտոնական և վեց պաշտոնական շախմատային մրցաշարերին։ Լոնդոնում անցկացվող 1-ին օլիմպիադայում (1927 թվական), հավաքականի հետ զբաղեցրել է 2-րդ տեղը։
Ծանոթագրություններ
Կատեգորիա:Դանիացի շախմատիստներ
Ստեփան Ոսկանյան
Կենսագրություն
Ավարտել է ծննդավայրի Մեսրոպյան վարժարանը։ 1846 թվականին մեկնել է Փարիզ, հաճախել Սորբոնի համալսարանը, ունկնդրել է փիլիսոփա Օ․ Կոնտին, պատմաբաններ Ժ․ Սիմոնին, Ժ․ Միշլեին, շփվել Ժ․ Բերանժեի և ուրիշների հետ, մասնակցել է ֆրանսիական դեմոկրատ ուսանողության շարժմանը։ 1848 թվականի փետրվարին կռվել է Փարիզի բարիկադների վրա, մասնակցել թագավորական պալատի գրավմանը, իսկ 1849 թվականի հունիսին՝ ուսանողների հակապապական-հակակառավարական ցույցին։ Հեղափոխական գործունեության համար Ոսկանյանը երկու ամիս բանտարկվել է, որից հետո հարկադրված հեռացել է Ֆրանսիայից։
1860 թվականին Ոսկանյանը մեկնել է Իտալիա, Թուրինում աշխատակցել է «Լ’ Իտալի» («L’ltalie») ֆրանսերեն թերթը։ 1865 թվականից հաստատվել է Զմյուռնիայում, Մեսրոպյան և Հռիփսիմյան վարժարաններում աշխատել որպես տեսուչ և ֆրանսերենի ուսուցիչ, հիմնել է Ուսումնասեր ընկերությունը (1865-1866)։ 1867-1901 թվականներին Զմյուռնիայում հրատարակել է «Լա ռեֆորմ» («La Réforme») ֆրանսերեն թերթը, որտեղ լուսաբանել է նաև գաղթավայրի կյանքը։ «Օգյուստ Կոնտը Զմյուռնիայում և աթեիզմը» (1878), «Պարոն Լիթրեն և աթեիզմը» (1879) ֆրանսերեն գրքույկներում ազգապահպանության մտահոգությամբ քննադատել է Գ․ Կոստանդյանի որոշ հայացքներ և ֆրանսիացի փիլիսոփա է․ Լիթրեին, որը ջատագովում էր պոզիտիվիզմի տարածումը Արևելքում։ 1880-ական թվականին Ոսկանյանն աշխատակցել է «Արշալույս Արարատյան», «Մետեորա» և այլ պարբերականների։
Մեծ է Ոսկանյանի դերն ու ազդեցությունը հայ հասարակական մտքի վերելքի, մամուլի, ազգային զարթոնքի ու լուսավորության, հայ հրապարակախոսության ասպարեզում։ Ըստ Ոսկանյանի, «վէրք մը թէ բարոյական եւ թէ նիւթական պէտք է որ յայտնուի, որ բուժ գտնէ»։ «Այլ է ազգութիւն եւ այլ է կրօնք» (նույն տեղում)։ Նա գտնում էր, որ վճռական քայլի դիմելուց առաջ ժողովուրդը պետք է լավ նախապատրաստվի, թոթափի հետամնացությունը, լուսավորվի․ «․․․Քաջութիւնը միայն չբաւէր ազգի մը կեանքը ապահովցնելու համար։ Բազուկին քով միտք պէտք է, որ դատէ, կշռէ․․․»։ Ուստի և, ելնելով արևմտահայության վիճակից, կոչ էր անում «լռին գործ տեսնել», իզուր զենքի չդիմել, քանի դեռ չի ստեղծվել «կռթնելու կէտ մը», հետևել իտալացիների և հույների օրինակին։ Ոսկանյանը փառաբանել է զեյթունցիների սխրագործությունը։ Ոսկանյանը հորդորել է զարգացնելու երգարվեստը, թատրոնը և դրամատուրգիան, երգիծական ժանրը, հրապարակախոսությունը, մատաղ սերնդի, մասնավորապես, աղջիկների դաստիարակության և կրթության գործը, դատապարտել է օտարամոլությունը, ազգային սնապարծությունն ու կեղծ հայրենասիրությունը։ Նրա «Ազգային պակասութիւն», «Հայ դիւցազնուհի մը», «Խաչատուր Աբովեան», «Յաւելուած», «Քսանչորս ստութիւնք», «Լեռնականք», «Հայրենիք եւ հայրենասիրութիւն» և այլ գործեր 1850-1860-ական թվականների հայ գեղարվեստական արձակի և հրապարակախոսության արժեքավոր նմուշներ են։ ժամանակի հետադեմ գործիչներն ու մամուլը հարձակումներ են գործել նրա դեմ, խափանել նրա պարբերականների հրատարակությունը, դիմել մատնությունների։
Ոսկանյանը եղել է աշխարհաբարի կողմնակից, գրել է հղկված, պատկերավոր լեզվով։ Առաջիններից մեկն է անդրադարձել Խաչատուր Աբովյանի «Վերք Հայաստանի» վեպին և ըստ արժանվույն գնահատել այն։ Գրել է պատմվածքներ, բանաստեղծություններ, երգիծական գործեր, թարգմանել է է․ Սյուի, ժ․ Լաֆոնթենի, Ֆ․ Լամնեի, Ա․ Դյումա-որդու, Պ․ Լաշամբոդիի, ժ․ Ֆլորիանի, Ֆ․ Շատոբրիանի, Ջ․ Լոկի, ժ․ Բերանժեի, Ա․ Պրեվոյի երկերից։ Ոսկանյանը հանդես է եկել նաե Հարմա, Հրանտ, Վահե, Օ․ Օ․, Օրպել և այլ ծածկանուններով։
Ծանոթագրություններ
Կատեգորիա:Հայ հրապարակախոսներ Կատեգորիա:Հայ թարգմանիչներ Կատեգորիա:Հայ մանկավարժներ Կատեգորիա:Փարիզի համալսարանի շրջանավարտներ Կատեգորիա:Հայ խմբագիրներ Կատեգորիա:Հայ գրողներ
The Red Tour
«The Red Tour», ամերիկացի երգչուհի Թեյլոր Սվիֆթի երրորդ համաշխարհային համերգային շրջագայությունը՝ ի նշան իր չորրորդ ստուդիական «Red» ալբոմի (2012) ։
Երգացանկ
2013 թվականի մարտի 13-ի համերգի երգացանկ
Հատուկ հյուրեր
Թեյլոր Սվիֆթը որոշ համերգների ժամանակ զուգերգերով է հանդես եկել այլ երգիչների հետ։
Համերգներ
12013 թվականի հունիսի 6-ին՝ «CMA Music Festival» երաժշտական փառատոնի շրջանակներում
(328) Գուդրուն
(328) Գուդրուն (Gudrun), աստերոիդ աստերոիդների հիմնական գոտում։ Հայտնաբերվել է 1892 թվականի մարտի 18-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,109756 ա. մ., առավելագույնը մոտենում է 2,7788 ա. մ. հեռավորության վրա և հեռանում 3,4407 ա. մ. ։ Արեգակի շուրջ մեկ ամբողջական պտույտ է կատարում 2003,03 երկրային օրվա ընթացքում, իր ուղեծրով շարժվելով միջինում 0,179728 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,12° անկյուն։
Արտաքին հղումներ
Կատեգորիա:Աստերոիդների դաս S Կատեգորիա:1892 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Փետրվարի 4
Փետրվարի 4, տարվա 35-րդ օրն է։
Բոնարկադո
Բոնարկադո  (Bonarcado), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1702 մարդ (2008 թվականի տվյալներով), բնակչության խտությունը կազմում է 59,64 մարդ/կմ2։ Զբաղեցնում է 28,54 կմ2 մակերես տարածք։ Փոստային ինդեքսն է՝ 9070։ Հեռախոսային կոդը՝ 0783։
Կատեգորիա:Իտալիայի բնակավայրեր
(8762) Հիատիկուլա
(8762) Հիատիկուլա (Hiaticula), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,747518 ա. մ., առավելագույնը մոտենում է 2,3343 ա. մ. հեռավորության վրա և հեռանում 3,1608 ա. մ. ։ Արեգակի շուրջ մեկ ամբողջական պտույտ է կատարում 1663,45 երկրային օրվա ընթացքում, իր ուղեծրով շարժվելով միջինում 0,216418 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,83° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մատենագրութիւնք (5002, Եվսեբիոս)
Եւսեբիոսի Մատենագրութիւնք (5002), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5002 թվի տակ։ Ձեռագիրը գրվել է 17-րդ դարում Սահակ սարկավագ, Արություն դպիր գրիչների կողմից։ Գրված է թղթի վրա, որը ունի 21x15 չափս։ Ձեռագիրը կազմված է 272 թերթից։ Գրված երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ։ Հիշատակարան գրչի՝ 120բ, 206բ, հետագայի՝ 270ա (1904 թ․) ։
Ծանոթագրություններ
Կատեգորիա:Մատենադարանի ձեռագրեր
Արե (Պադովայի գավառ)
Արե (Arre), կոմունա Իտալիայում՝ Վենետո մարզի Պադովա գավառում ։ Սահմանակից է Անյա, Բանյոլի դի Սոպրա, Կանդիանա, Կոնսելվե, Տեռասա Պադովանա համայնքներին ։
Բնակչությունը կազմում է 2029 մարդ։ Բնակչության միջին խտությունը 169 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 35020։ Հեռախոսային կոդ՝ 00049։
Համայնքում առանձնակի շուքով է նշվում Աստվածամոր վերափոխման տոնը (ամեն տարի օգոստոսի 15-ին)։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Սանտ Անջելո դի Պիովե դի Սաքո
Սանտ'Անջելո դի Պիովե դի Սաքո (Sant'Angelo di Piove di Sacco), կոմունա Իտալիայում, գտնվում է Վենետո մարզում՝ Պադովա գավառում ։
Բնակչությունը 7170 մարդ (2008 թվականի տնյալներով), բնակչության խտությունը 513 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 35020։ Հեռախոսային կոդ՝ 049։
Ժողովրդագրություն
Բնակաչության աճը
Սպորադներ
Սպորադներ (Βόρειες Σποράδες), կղզեխումբ Եգեյան ծովում։ Պատկանում են Հունաստանին։ Բաղկացած են կղզիների երկու խմբից՝ Հյուսիսային Սպորադներ, Հարավային Սպորադներ։ Տարածությունը մոտ 540 կիլոմետր է։ Ընդգրկում են 77 կղզի։ Խոշորներն են Սկիրոսը, Սկոպելոսը, Սկիաթոսը, Իլիոդրոմիան։